Blindheim Idrettslag

Blindheim Idrettslag (stiftet i 1936) er et norsk idrettslag fra Blindheim i Ålesund, som driver med volleyball, fotball og håndball.

 Volleyball 

Blindheim har fostret flere landslagsspillere i volleyball. Den mest kjente er sandvolleyballspiller Ingrid Tørlen, som blant annet kvalifiserte seg til deltakelse i de olympiske leker i Athen i 2004 og til de olympiske leker i Beijing i 2008. En annen kjent sandvolleyballspiller fra Blindheim er Tarjei Skarlund, som deltok i OL både i 2008 og i 2012.

Blindheims kvinnelag tok bronse i serien sesongen 1992/93. I 1993/94-sesongen spilte laget cupfinale, men tapte 3-1 mot Koll. Samme år valgte laget å trekke seg fra videre eliteseriespill, men rykket opp igjen i 1995/96-sesongen. Etter dette spilte laget 13 sesonger i eliteserien, før de i 2008/09 rykket ned til 1. divisjon. Laget rykket opp igjen i 2013. Den første sesongen etter elitseriecomebacket endte med en 5.-plass i serien. Siden 2017/18 har laget spilt i regional 2. divisjon.

På herresiden vant Blindheim IL regional 2. divisjon sesongen 2013-14. Dermed deltok laget i kvalifisering til 1. divisjon, men endte sist blant de seks deltagende lagene. De vant regional 2. divisjon sesongen 2014-15 også. De rykket derfor opp i 1. divisjon og har spilt 1. divisjon sammenhengende inntil sesongen 2018-19.

 Spillerstall for damelaget (2015/16) 

NummerNavnFødtHøydeNasjonalitet2.Linn Christin Osnes1983172Norge1.Marie Hanken1999175Norge4.Ingrid V. Svinvik1984178Norge5.Birgitte S. Hjembo1997172Norge6.Kaspara Halkjelsvik1997185Norge7.Tonja U. Ystaas1992175Norge8.Gabrielle Hustadnes1991178Norge3.Marte Gjerde Buset1999169Norge16.Amalie H. Vattøy1993178Norge18.Ingvild Setså1984172Norge

 Fotball 
A-laget i fotball for herrer spilte i 5. divisjon sesongene 2015-2018. De rykket opp til 4. divisjon sesongen 2019, men rykket rett ned igjen.

Tabell

 Eksterne lenker 


Kategori:Idrettslag i Ålesund
Kategori:Idrettslag etablert i 1936
Kategori:Fotballag i Ålesund
Kategori:Fotballag etablert i 1936
Kategori:Volleyballag i Norge